《辞朝出城借宿清化寺》
明代·程敏政

早脱朝簪出帝城，喜分禅榻坐深更。便疑身在山中住，追笑诗从马上成。

把钓未应归计拙，照人偏爱佛灯明。枕酣一夜清无梦，蕉鹿当年亦浪惊。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。